Raadiosaate «Piibel kaanest kaaneni» seni salvestatud saadete põhjal valminud mp3 formaadis plaatidel on soodushind. Samas ilmub kolm uut komplekti.  Misjonikeskus soovitab osta  kogudustel, kel pole veel raadiosaate «Piibel kaanest kaaneni» CD-sid, just nüüd, kuna aprillis on sooduspakkumised neile, kes ostavad korraga kõik seniilmunud komplektid või vastvalminud komplektid. Kõik ilmunud komplektid on saadaval hinnaga 1800 kr (tavahind 2355.-), lisandub postikulu 75 kr.  Ilmunud on ka uued komplektid: «Tarkuse poeesia» Õpetussõnadest (4 plaati) hinnaga 205 kr, «Jesaja» (3 plaati) hinnaga 170 kr ja «Pauluse lühikesed kirjad kogudustele» (galaatlastele, efeslastele, koloslastele,  filiplastele ja tessalooniklastele - 5 plaati) hinnaga 240 kr. Kui aga osta kõik kolm komplekti korraga, on hind 500 kr, millele lisandub postikulu 25 kr.  Tellimused saata e-aadressile pkk@eelk.ee; täpsemalt kodulehel www.misjonikeskus.ee.  Kui soovite olla saate toetajate seas, kandke oma panus EELK Misjonikeskuse kontole 1120254269 Swedbankis või 10602016015008 SEBs.